ན་མོ་གུ་རུ།
སྐྱབས་གསུམ་ཀུན་འདུས་སྤྱན་རས་གཟིགས་མགོན་ལ།།བྱང་ཆུབ་སྙིང་པོའི་བར་དུ་སྐྱབས་སུ་མཆི།།ཕ་མ་རིགས་དྲུག་སེམས་ཅན་ཐམས་ཅད་ཀྱི།།དོན་དུ་བདག་གིས་བྱང་ཆུབ་སེམས
བསྐྱེད་དོ།།རྗེ་བཙུན་སྤྱན་རས་གཟིགས་དབང་འཁོར་དང་བཅས།།བདག་ཅག་བསོད་ནམས་ཞིང་དུ་སྤྱན་འདྲེན་ན།།པོ་ཏ་ལ་སོགས་གར་བཞུགས་གནས་མཆོག་ནས།།ཐོགས་མེད་རྫུ་འཕྲུལ
ཤུགས་ཀྱིས་གཤེགས་སུ་གསོལ།།སྐུ་ཡི་བཀོད་པས་འཇིག་རྟེན་མ་ལུས་ཁྱབ།།གསུང་དབྱངས་ཡན་ལག་དྲུག་ཅུ་འགག་པ་མེད།།ཐུགས་ནི་རིགས་དྲུག་སེམས་ཅན་ཀུན་ལ་གཟིགས།།།
མགོན་པོ་སྤྱན་རས་གཟིགས་ལ་ཕྱག་འཚལ་ལོ།།གླིང་བཞི་རི་རབ་ཉི་ཟླ་རིན་ཆེན་སོགས།།འཇིག་རྟེན་ཁམས་ན་མཆོད་རྫས་ཅི་ཡོད་དང་།།ཁྱད་པར་སྒོ་གསུམ་བྲན་དུ་འབུལ་ལགས་ན།།མགོན

པོ་ཐུགས་རྗེ་མངའ་བས་བཞེས་སུ་གསོལ།།ཐོག་མེད་དུས་ནས་བསགས་པའི་སྡིག་སྒྲིབ་དང་།།ཚེ་འདིར་སྲོག་གཅོད་མ་བྱིན་ལེན་ལ་སོགས།།སྒོ་གསུམ་སྒོ་ནས་ལས་ངན་ཅི་བསགས་པ།།ཐམས།།
ཅད་བསམ་པ་ཐག་པས་མཐོལ་ལོ་བཤགས།།རང་གཞན་དགེ་བ་ཀུན་ལ་ཡི་རང་ཞིང་།།འགྲོ་བ་རྣམས་ལ་ཆོས་འཁོར་བསྐོར་བའི་ཕྱིར།།དཔལ་ལྡན་བླ་མ་བསྐལ་བརྒྱར་ཞབས་བརྟན་ཞིང་།།
དགེ་བ་ཅི་བས་གས་སེམས་ཅན་དོན་དུ་བསྔོ།།རིགས་དྲུག་འཁོར་བའི་གནས་ནས་སྒྲོལ་བ་ལ།།ཐུགས་རྗེས་ན་མ་ཡང་སྐྱོ་ངལ་མེད་པ་ཅན།།མགོན་པོ་སྤྱན་རས་གཟིགས་ལ་གསོལ་བ་འདེབས།།
པབདག་སོགས་འཁོར་བ་པ་ལ་ཐུགས་རྗེས་གཟིགས།།གཟུངས་སྔགས་རྒྱལ་པོ་ཡི་གེ་འབྲུ་དྲུག་གིས།།འགྲོ་དྲུག་འཁོར་བའི་གནས་ནས་འདྲེན་མཛད་པ།།འཕགས་མཆོག་ཐུགས་རྗེ་ཅན་ལ
གསོལ་བ་འདེབས།།ཐུགས་རྗེས་གཟིགས་ལ་བློ་སྣ་ཆོས་ལ་དྲོངས།།སྤྱིར་ཡང་ཁམས་གསུམ་འགྲོ་བ་ཡོངས་ཀྱི་སྐྱབས།།ཁྱད་པར་བོད་ཀྱི་ལྷ་སྐལ་ཐུགས་རྗེ་ཅན།།མགོན་པོ་སྤྱན་རས་གཟིགས
ལ་གསོལ་བ་འདེབས།།འཁོར་བའི་བཙོན་ཁང་འདི་ལས་མྱུར་དུ་དྲོངས།།སྔོན་ཆད་བསགས་པ་སྡིག་པའི་ལས་ལས་མེད།།ཕྱི་མའི་འགྲོ་ས་ངན་སོང་གནས་སུ་ངེས།།མགོན་སྐྱབས་རེ་ས་གཞན

དུ་མ་མཆིས་པས།།ཐུགས་རྗེས་གཟིགས་ཤིག་མགོན་པོ་སྤྱན་རས་གཟིགས།།ཀྱེ་མ་གསོན་དང་སྐལ་ལྡན་སེམས་ཡོད་རྣམས།།ལུས་ནི་འབྱུང་བཞི་འདུས་པ
ཆུ་བུར་འདྲ།།ད་ལྟ་གསོན་ཡང་ནམ་འཇིག་ངེས་པ་མེད།།འཕགས་མཆོག་སྤྱན་རས་གཟིགས་ལ་གསོལ་འདེབས་མཛོད།།ཟས་ནོར་མི་རྟག་རྩྭ་རྩེའི་ཟིལ་པ་འདྲ།།གཉེན་གྲོགས་མི
རྟག་ཚོང་དུས་མགྲོན་པོ་འདྲ།།ཡུད་ཙམ་ཞིག་ནས་རང་རང་སོ་སོར་འགྲོ།འཕགས་མཆོག་སྤྱན་རས་གཟིགས་ལ་གསོལ་འདེབས་མཛོད།།ཚེ་འདིའི་བྱ་བྱེད་རྨི་ལམ་འཁྲུལ་པ་འདྲ།།
ཤི་ནས་འཇིག་རྟེན་ཕ་རོལ་འགྲོ་བའི་ཚེ།།དམ་པའི་ཆོས་ལས་གཞན་གྱིས་ཅང་མི་ཕན།།འཕགས་མཆོག་སྤྱན་རས་གཟིགས་ལ་གསོལ་འདེབས་མཛོད།།ལུས་ཀྱི་ལས་སུ་ཕྱག་དང
སྐོར་བར་རེམ།།ངག་གི་ལས་སུ་གཟུངས་སྔགས་ཡིག་དྲུག་བཟླ།།ཡིད་ཀྱི་ལས་སུ་ཐུགས་རྗེ་ཆེན་པོ་བསྒོམ།།དལ་འབྱོར་དོན་ཡོད་མཛོད་ཅིག་སྐལ་ལྡན་ཚོ།།བསླུ་མེད་དཀོན་མཆོག་གསུམ
གྱི་ཐུགས་རྗེ་དང་།།རྟེན་འབྲེལ་བསླུ་བ་མེད་པའི་ནུས་མཐུ་ཡིས།།བདག་གིས་སྨོན་པ་ཇི་ལྟར་བྱས་པ་རྣམས།།ཐམས་ཅད་བསམས་པ་བཞིན་དུ་འགྲུབ་གྱུར་ཅིག།ཅེས་ཐུགས་རྗེ

ཆེན་པོ་ལ་གསོལ་བ་འདེབས་ཚུལ་གཞན་ལའང་དགེ་བསྐུལ་བྱས་ཆོག་པ་འདི་ལྟ་བུ་ཞིག་དགོས་ཞེས་དང་ལྡན་མ་ཎི་མཆོག་པ་བཀྲ་ཤིས་ཀྱིས་བསྐུལ་བ་ལ་བརྟེན་ནས།དགེ་སློང་ཡོ་ཤེས
རྒྱལ་མཚན་གྱིས་བཀྲ་ཤིས་བསམ་གཏན་གླིང་དུ་སྦྱར་བའོ།།།